เป้ากสิกร-ทรีนีตี้900 โพลการเมืองไม่แรง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — โพลนักวิเคราะห์มองดีขึ้น เขย่งเป้าดัชนี กำไร บจ.และเศรษฐกิจ ส่วนใหญ่ไม่ห่วงการเมืองรุนแรง ไม่ยุบสภา บล.กสิกรไทยทรีนีตี้ คาดเห็น 900 จุดปีนี้
นายสมบัติ นราวุฒิชัย เลขาธิการสมาคมนักวิเคราะห์หลักทรัพย์ เปิดเผยถึงผลการสำรวจนักวิเคราะห์ ระหว่างวันที่ 1519 มี.ค. ส่วนใหญ่มีมุมมองที่ดีขึ้นทั้งการคาดการณ์อัตราการขยายตัวของเศรษฐกิจปีนี้อยู่ที่ 4% จากเดือน ธ.ค. มองไว้ที่ 3.5%
สำหรับดัชนีสิ้นปีก็ปรับขึ้นจากระดับ 812 จุด เป็น 827 จุด ซึ่งดัชนีสูงสุดเฉลี่ยอยู่ที่ 861 จุด และจุดต่ำสุดที่ 643 จุด ส่วนสิ้นปีหน้าน่าจะเห็น 946 จุด หากเศรษฐกิจโตขึ้น 4.5% และยังคาดกำไรต่อหุ้นของบริษัทจดทะเบียน (บจ.) ขยายตัวจาก 13.3% เป็น 13.9% เนื่องจากเศรษฐกิจโลกและประเทศคู่ค้า รวมถึงของไทยดีขึ้นโดยกลุ่มเดินเรือเติบโตสูงสุด
อย่างไรก็ตาม หากเกิดความรุนแรงทางการเมืองจะกระทบต่อเศรษฐกิจให้ขยายตัวเฉลี่ย 3.7% และดัชนีหุ้นจะลดลงไปอยู่ที่ 688 จุด โดยนักวิเคราะห์ส่วนใหญ่ถึง 67% เชื่อว่าจะเกิดเหตุการณ์รุนแรงเพียง 20% เท่านั้น และในช่วงสั้นไม่น่าจะมีการยุบสภา
“นักวิเคราะห์ยังจับตาประเด็นการเมืองเป็นเต็งหนึ่ง รวมถึงการแก้ไขปัญหามาบตาพุด วิกฤตหนี้ของแต่ละประเทศ และการถอนมาตรการกระตุ้นเศรษฐกิจของประเทศใหญ่ ดังนั้น จึงเสนอให้รัฐเร่งโครงการลงทุนในโครงสร้างพื้นฐานและการใช้จ่ายภาครัฐ” 
ทั้งนี้ นักวิเคราะห์จาก บล.นครหลวงไทย ให้ดัชนีจุดต่ำสุดไว้ถึง 540 จุด และ บล.โกลเบล็ก ให้ดัชนีสูงสุดอยู่ที่ 930 จุด
นักวิเคราะห์ส่วนใหญ่แนะนำลงทุนหุ้น 7 บริษัท ประกอบด้วย บริษัท แอดวานซ์ อินโฟร์ เซอร์วิส บริษัท บ้านปู ธนาคารกรุงศรีอยุธยา กสิกรไทย กรุงไทย บริษัท ปตท.สำรวจและผลิตปิโตรเลียม และ บริษัท ควอลิตี้เฮ้าส์ 
น.ส.ณัฐรินทร์ ตาลทอง ประธานกรรมการบริหาร บริษัทหลักทรัพย์ กสิกรไทย กล่าวว่า ได้ปรับเพิ่มมุมมองดัชนี ปี 2553 เป็น 900 จุด จาก 800 จุด แม้อัตราดอกเบี้ยในเอเชียจะเพิ่มขึ้น แต่เป็นการทยอยขึ้น 
นางวชิราลักษณ์ แสงเลิศศิลปชัย ผู้ช่วยผู้จัดการฝ่ายวิเคราะห์หลักทรัพย์ บริษัทหลักทรัพย์ ทรีนีตี้ กล่าวว่า ไตรมาส 2 นี้ ดัชนีหุ้นจะค่อนข้างผันผวน หลังปรับตัวขึ้นมามากถึง 6.53% แล้ว และกังวลเรื่องการปรับขึ้นดอกเบี้ย
“ไตรมาสนี้เรามองดัชนีแกว่งตัวแถว 727836 จุด และทั้งปีเคลื่อนไหวระดับ 676900 จุด โดยจะขึ้นไปแตะจุดสูงสุด 900 จุด ในช่วงไตรมาส 4 ส่วนปีหน้าน่าจะเคลื่อนไหวระดับ 8001,000 จุด หากเศรษฐกิจโต 4.8%” นางวชิราลักษณ์ กล่าว